අම්මාගේ ඉල්ලීම උත්තරීතර වූ එකකි.මව්බිම සහ අම්මා යන දෙපද සමාන යැයි පවසමින් මේ ධීර අම්මා තම පුතු යුධ පිටියට යවන්නේ දහසක් මවුවරුනට ආදර්ශයක් වෙමිනි.තමාගේ රට බේරා ගැනීම මූලික අරමුණ කොට ගනිමින් වික්‍රම වික්‍රමාන්විත සටන් පෙරමුණට යොමු වන්නේ පුහුණුවට වඩා සවිමත් වූ තම අම්මාගේ උතුරා පිටාර ගලන ආශිර්වාදය මැදිනි.මෙසේ යුද පෙරමුණට පිවිසෙන වික්‍රම දිනෙන් දින සවිමත් වෙමින් රට රැකුමට පෙරටම එක් වෙයි.තත්ත්පරයෙන් තත්ත්පරය ජයග්‍රහණයේ දද ළෙල දෙන සටනේ මේ අභීත සෙන්පතියා පෙරමුණේ රාළ කෙනකු බවට පත් වන්නේ දස්කම් විස්කම් සහ කැපවීම හේතුවෙනි.එක් දිනකදී දරුණු සටන් මැද වික්‍රමට සැලවන්නේ අම්මා පිළිබඳ දුක්බරිත ආරංචියකි.